CELEX: 62011CN0261
Language: lt
Date: 2011-05-26 00:00:00
Title: Byla C-261/11: 2011 m. gegužės 26 d. pareikštas ieškinys byloje Europos Komisija prieš Danijos Karalystę

13.8.2011   
            
            
               LT
            
            
               Europos Sąjungos oficialusis leidinys
            
            
               C 238/5
            
         2011 m. gegužės 26 d. pareikštas ieškinys byloje Europos Komisija prieš Danijos Karalystę
   
   (Byla C-261/11)
   2011/C 238/09
   Proceso kalba: danų
   
      Šalys
   
   
      Ieškovė: Europos Komisija, atstovaujama R. Lyal ir N. Fenger
   
      Atsakovė: Danijos Karalystė
   
      Ieškovės reikalavimai
   
   
               —
            
            
               pripažinti, kad priėmusi ir nepanaikinusi teisės aktų dėl į kitą valstybę narę perkeliamo bendrovės turto apmokestinimo iš karto, nors tokie patys perkėlimai Danijos teritorijoje neapmokestinami, Danijos Karalystė neįvykdė įsipareigojimų pagal SESV 49 straipsnį ir EEE susitarimo 31 straipsnį,
            
         
               —
            
            
               priteisti iš Danijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pagal Danijos mokesčių teisės aktus bendrovės turto perkėlimas už Danijos ribų investavimo tikslais laikomas pardavimu ir yra atitinkiamai apmokestinamas, nors bendrovė šalies viduje apmokestinama tik tuo atveju, jei ji tikrai parduoda savo turtą. Bendrovė, kuri perkelia turtą iš vienos veiklos vietos į kitą Danijos teritorijoje, už tokius perkėlimus ji taip pat neapmokestinama už perkeltą turtą. Tačiau, jei ta bendrovė perkels turtą į ne Danijos teritorijopje įsteigtą bendrovę, ji nedelsdama turės sumokėti mokestį nuo turto vertės, lyg jis būtų parduotas.
   Komisijos nuomone, skirtingo požiūrio taikymas yra kliūtis steigimosi laisvei ir prieštarauja SESV 49 straipsniui. Komisija nekelia klausimo, ar Danija gali apmokestinti Danijos įsteigtos bendrovės turto padidėjimą. Tačiau Komisija mano, kad aplinkybės, dėl kurių reikia mokėti mokestį, t. y. turto relizavimas arba kiti veiksniai, lemiantis amortizacijos apskaičiavimą, turi būti tie pays, neatsižvelgiant į tai, ar turtas perkialiamas į užsienį, ar lieka Danijoje.
   Komisijos nuomone, nėra priežasčių į karto reikalauti sumokėti mokestį už nerealizuotą vertės padidėjimą vien dėl to, kad Danijos esantis turtas perkeliamas į kitą valstybę narę, jei toks mokestis netaikomas nacionalinės teritorijos ribose vykstantiems analogiškiems sandoriams. Danijos Karalystė galėtų, pavyzdžiui, nustatyti nerealizuoto padidėjimo vertę, kurią ji mano turinti teisę apmokestinti, tačiau tai neturi lemti mokesčio surinkimo nedelsiant arba reikalavimo įvykdyti kitas salygas, kad būtų atidėtas mokesčio mokėjimas.